Vera Chiesera de Gese Criste

'A "**Vera Chiesera de Gese Criste**" ète 'na chiesera indipendende ca 'a state fatte a Pechine in Cina jndr'à 'u 1917.
Osce stonne 1.5 miliune de cristiane jndr'à 45 paise e 6 continende.
'A chiesera ète 'nu stuèzze de le *[[Protestande]] [[Crestiane]]* ca honne assute jndr'à 'u ventesime sechele.
Chiste volene cu candane 'u gospel a tutte le paise apprime ca Criste avene n'otra vote sus 'a Terre.
Stonne 10 'nsegnaminde prengepàle e credenze de sta chiesere e sonde:
# **Spirite Sande**: "Recèvere 'u Spirite Sande, cunfermete da 'u chiacchieriscà jndr'à le lenghe, je 'a garanzia da nostre eredità d'u regne de le ciele".
# **Battesime**: 'U Battesime cu l'acqua "je 'u sacramende pìa remissione de le peccate p'a rigenerazione. 'U battesime adda venè cu l'acqua corrende e naturale, cumme 'u fiume, u màre o 'a fonde. 'U Battista, c'avere avute 'u Battesime de l'acqua e 'u Spirite Sande, carrescie 'u battesime jndr'à 'u nome d'u Signore Gese Criste.'U crestìane ca ave 'u Battesime adda essere combletamende scaffete jndr'à l'acqua cu 'a cape 'nghinete e 'a facce ca uarde 'nderr".
# **Sciaquà l pid**: "'U sacramende de lavà le pire te face cunnevidere 'na parte cu 'u Signore Gese Criste. S'ause pure p'avè sembre l'ammore, 'a sandità, l'umiltà, 'u perdone e 'u servizie. Ogne crestìane c'a avute 'u Battesime de l'acqua s'adda fa lavà le pire suje in nome de Gese Criste. Lavà 'nzieme le pire pò essere praticate ogne vode ca je necessarie".
# **A sanda comunione**: "'A Sanda Comunione je 'u sacramende pe arrecurdà 'a morte de Gese Criste. Ne dè 'a possibilità de da parte d'u corpe de Gese Criste e de essere in comunione cu jdde accussì putime avè 'a vita eterna e essere abbevesciute l'urteme giurne. Stu sacramende s'adda tenè quanne cchiù vote se pò. S'onne ausà sulamende 'u pane azime e 'u sucche de l'uva".
# **A sciurnata su sabate**: "'U Sabate, l'urteme giurne da sumane, je 'nu giurne sande, benedette e sandificate da Dio. Adda essere osservate, jndr'à grazie d'u Signore, pe arrecurdà 'a ccrejazione e 'a salvezza de Dio, cu 'a speranze d'u ripose eterne jndr'à vita ca n'aspette".
# **Gese Criste**: "Gese Criste, 'a parole ca s'à trasformate in carne, muèrte sus 'a croce pe l'estinzione de le peccate, abbevesciute 'u terze sciurne e 'nghianate a' u ciele. Jè l'uniche sarvatore de l'umanità, ccrejatore d'u ciele e d'a terre e uniche Dio".
# **'A Bibbie**: "'A Sanda Bibbie, comboste da 'u Vecchie e da 'u Nuève Testamende, jè ispirate da Dio, e jè l'uniche fonde scritte de revèlazione d'a veritate divine. Jedde tène tutte le norme de combortamende a le quale une s'adda conformà pe ce vole ccù vive da vere Crestiàne"
# **'A Salvezza**: "'A salvezze se ave pe grazie divine ausanne 'a fede. Le credende onne fà affidamende sus a 'u Spirite Sande pe aspirà a 'a sandità, onorà Dio e amà 'u prossime"
# **'A chiesera**: "'a chiesere, stabilite da 'u signore nuèstre Gese Criste, cu 'u spirite sande duranne 'u peiorde 'd'a piogge de rrete'".
# **'U Giudizie Finale**: "'A seconda Venute d'u Signore adda arrevà 'u Sciurne d'u Giudizie Finale, quanne Jidde adda scennè da 'u Paradise sus 'a terre pe giudicà 'u munne: le giuste onne avè in ricombense 'a vite eterne, invece le malvagge e le peccature onna essere dannate pe l'eternità".